പഞ്ചാബ് ഹൗസിലെ കൂട്ടയടി ക്യാപ്റ്റന് പടിയിറങ്ങുമോ? പഞ്ചാബ് മുഖ്യമന്ത്രി അമരീന്ദര് സിംഗ് രാജിവച്ചേക്കുമെന്ന് സൂചന Navjot Singh Sidhu Against Amarinder Singh ലുധിയാന: പഞ്ചാബ് മുഖ്യമന്ത്രി അമരീന്ദര് സിംഗ് രാജിവച്ചേക്കുമെന്ന് സൂചന. കോണ്ഗ്രസ് സംസ്ഥാനഅധ്യക്ഷനുമായുള്ള ഭിന്നത രൂക്ഷമായ സാഹചര്യത്തിലാണ് തീരുമാനം. അമരീന്ദറിനോട് ഹൈക്കമാന്ഡ് രാജി ആവശ്യപ്പെട്ടെന്നാണ് റിപ്പോര്ട്ടുകള് വ്യക്തമാക്കുന്നത്. അമരീന്ദറിനെ മാറ്റണമെന്നാവശ്യപ്പെട്ട് 40 എംഎല്എമാര് ഹൈക്കമാന്ഡിന് കത്തും നല്കിയിരുന്നു. അപമാനം സഹിച്ച് പാര്ട്ടിയില് തുടരണോയെന്നാണ് അമരീന്ദര് സിംഗിന്റെ നിലപാട്. എന്നാല് വിഷയത്തില് അമരീന്ദര് സിംഗ് സോണിയ ഗാന്ധിയുമായി സംസാരിച്ചുവെന്നും റിപ്പോര്ട്ടുകള് പുറത്തുവന്നിട്ടുണ്ട്. അതേസമയം നിയമസഭ കക്ഷി യോഗം വൈകിട്ട് ചേരും. മുഖ്യമന്ത്രി അമരീന്ദറിനെ മാറ്റണമെന്ന് സംസ്ഥാന കോണ്ഗ്രസ് അധ്യക്ഷന് നവജ്യോത് സിങ് സിദ്ദുവിന് പിന്തുണ നല്കുന്നവര് തുടര്ച്ചയായി ആവശ്യപ്പെടുന്നതിനിടെയാണ് പാര്ട്ടി എംഎല്എമാരുടെ യോഗം ഇന്ന് നടക്കുന്നത്. പാര്ട്ടി സംസ്ഥാന അധ്യക്ഷന് സിദ്ദുവും മുഖ്യമന്ത്രി അമരീന്ദറുമായുള്ള അധികാര തര്ക്കം കുറെയധികം നാളുകളായി ശക്തമായിരുന്നു. അടുത്ത വര്ഷമാദ്യം നിയമസഭാ തെരഞ്ഞെടുപ്പിന് തയ്യാറെടുക്കുന്ന സംസ്ഥാനത്ത് ഇരുവരും തമ്മിലുള്ള ഭിന്നത കോണ്ഗ്രസിനെ കടുത്ത പ്രതിസന്ധിയിലെത്തിച്ചിരിക്കുകയാണ്. പൊതുവെ ദേശീയ തലത്തിലും കോണ്ഗ്രസ് കനത്ത വെല്ലുവിളികളാണ് ഇപ്പോള് നേരിട്ടുകൊണ്ടിരിക്കുന്നത്.